ཞི་ཅིན་ཕིང་གིས།ལོ་འདི་ཤར་ཚུན།ངོས་དང་ཙུང་ཐུང་སྐུ་ཞབས་ནས་ཁག་སོ་སོར་པེ་ཅིན་དང་ཡུའེ་ཧན་ནེ་སོ་པའོ་རུ་ནུས་འབྲས་ཆེན་པོ་ལྡན་པའི་གྲོས་མོལ་ཞུས་པ་ཡིན།ཀྲུང་ཨུའི་བར་དམ་ཟབ་ཀྱི་མཐོ་རིམ་འགྲོ་འོང་རྒྱུན་འཁྱོངས་བྱུང་བ་དེས།རྒྱལ་ཁབ་གཉིས་པོའི་འབྲེལ་བའི་ཆུ་ཚད་མཐོ་པོ་དང་དམིགས་བསམ་རང་བཞིན་མངོན་ཡོད་ལ།རྒྱལ་ཁབ་གཉིས་པོའི་འབྲེལ་བ་དེ་རང་སོ་སོའི་ཕྱི་འབྲེལ་གྲོས་རིམ་ནང་གི་སྔོན་ལ་འཇོག་པའི་གནས་བབ་ཐོག་བཞག་པའང་མངོན་ཡོད།ཕྱོགས་གཉིས་པོས་ཐུན་མོང་འབད་བརྩོན་བྱས་པའི་འོག་རྒྱལ་ཁབ་གཉིས་པོའི་འབྲེལ་བའི་ཆབ་སྲིད་བཟང་ཆ་ཟམ་མི་ཆད་པར་མིག་མཐོང་ལག་ཟིན་གྱི་མཉམ་ལས་གྲུབ་འབྲས་ལ་འགྱུར་བཞིན་ཡོད།ཕྱོགས་གཉིས་པོས་རང་རྒྱལ་ཁབ་ཀྱི་གནས་ཚུལ་དང་འཚམ་པའི་གོང་འཕེལ་འགྲོ་ལམ་གདམ་ག་བྱེད་པར་ཕན་ཚུན་བློ་རྩ་བརྟན་པོས་རྒྱབ་སྐྱོར་བྱེད་པ་དང་།ཕར་རིའི་ཕྱོགས་ནས་རང་ངོས་བདེ་འཇགས་དང་གོང་འཕེལ་ཁེ་ཕན་སྲུང་སྐྱོང་བྱ་རྒྱུར་ཕན་ཚུན་བློ་རྩ་བརྟན་པོས་རྒྱབ་སྐྱོར་བྱས་ནས།རྒྱལ་ཁབ་ཆེན་པོ་དང་།ཁྱིམ་མཚེས་རྒྱལ་ཁབ་ཀྱི་འབྲེལ་བའི་མིག་དཔེ་བཙུགས་ཡོད་ཅེས་བསྟན་གནང་བ་དང་།